Aranyéremre törnek a gyönyörû békéscsabai röpislányok
Március 10-én és 11-én a röplabdavilág egyik szeme biztosan Békéscsabára figyel majd, ugyanis a viharsarki város ad otthont a nõi Közép-európai Liga (Mevza-kupa) négyesdöntõjének. Ez lesz az ország történetének eddigi legnívósabb röplabdatornája, ráadásul nem kicsi a tét: a Linamar Békéscsabai RSE csapata címvédõként jutott a Final4-ba és a cél természetesen az ismétlés.
2017-ben a csapat fennállása talán legnagyobb sikerét érte el azzal, hogy a zágrábi döntõben visszavágott a Calcit Ljubljana együttesének az egy évvel korábbi vereségért és megnyerte a Mevza-kupát.

Azóta bõven történt változás a klubnál, a minõség azonban megmaradt, így a BRSE ismét bejutott a tízcsapatos sorozat négyesdöntõjébe. Ráadásul 2017 karácsonyán megkapta a 2018-as Final4 rendezési jogát is, persze nem ajándékba, hiszen a szakmai stáb rengeteget dolgozott ezért.

A Békéscsaba a második helyen végzett az alapszakaszban, kilenc mérkõzésébõl hetet megnyert és mindössze a cseh VK UP Olomouc tudta megelõzni. Harmadik helyen a horvát Mladost Zagreb, negyediken pedig a szlovén Nova KBM Branik Maribor jutott be. 

A kiemeléseknek megfelelõen a BRSE a horvátok ellen kezd, akiket az alapszakaszban 3:0-ra legyõzött másfél hónappal ezelõtt. Gyõzelem esetén az Olomouc-Maribor csata nyertesével találkozik a címvédõ. Amelybõl egyébként hiányozni fog a válogatott liberó, Szpin Renáta, aki még januárban a Nyíregyháza elleni Extraliga-rangadón szenvedett súlyos sérülést, rajta kívül viszont mindenki bevethetõ.

A magyar csapat idegenlégiósának, Lucija Mlinarnak különösen érdekesnek ígérkezik az elõdöntõ, hiszen nevelõegyesülete ellen lép majd pályára.

A Mladost az elsõ klubom, itt tanultam meg röplabdázni, Zágrábban nõttem fel, tehát a szívemben mindig helye lesz ennek a csapatnak. Speciális helyzet, de a pályán kizárom ezt, onnan már nem számít más, csak a gyõzelem. Sokat készültünk erre, mindenki tisztában van az elvárásokkal, készen állunk a megmérettetésre.

- nyilatkozott a 22 éves ütõ a BRSE közösségi oldalán.

Míg Mlinar az elsõ, addig a szlovák Barbora Koseková a harmadik négyesdöntõjére készül, igaz, eddig a döntõbe egyszer sem sikerült bejutnia. A feladó nagyon szeretne a korábbi bronznál fényesebb érmet és oroszlánként fog ezért mindenki harcolni, lehetetlent nem ismerve. Hozzátette azt is, hogy minden sportoló álma, hogy telt ház és ennyi ember elõtt érjen el sikereket.

Mert bizony telt ház lesz, sõt! Baran Ádám klubelnök tájékoztatása szerint mobillelátókkal bõvítik a nézõteret, rengeteg jegyigénylés érkezett és a határon túlról is jönnek szurkolók.

Érdeklõdõkben tehát nincs hiány és valószínûleg a hangulat is ezt fogja tükrözni, a békéscsabai szurkolók fantasztikus légkört szoktak varázsolni a Városi Sportcsarnokba. Aki nem tud a helyszínen, az a TV elõtt szoríthat Dobi Edináéknak, a DigiSport ugyanis közvetíti mindkét elõdöntõt, a bronzmeccset és a finálét is.

A menetrend:

Március 10. (szombat)
17.00 – elsõ elõdöntõ: VK Olomouc (cseh) – Branik Maribor (szlovén)
19.30 – második elõdöntõ: Linamar BRSE – Mladost Zagreb (horvát)

Március 11. (vasárnap)
14.30 – bronzmérkõzés
17.30 – döntõ